Flugvélin sem Isavia kyrrsetti vegna skuldar WOW air sést hér á Keflavíkurflugvelli í dag . Athygli vekur að flutningabílar eru staðsettir hringinn í kringum vélina . Vísir / Vilhelm Hæstiréttur Íslands hefur gefið flugvélaleigufyrirtækinu ALC leyfi til að kæra úrskurð Landsréttar í máli fyrirtækisins gegn Isavia . Isavia hefur skilað greinagerð sinni til Hæstaréttar . Næsta skref er að Hæstiréttur taki afstöðu til kærunnar og fæst þá niðurstaða í málið . Isavia kyrrsetti farþegaþotu í eigu ALC þegar Wow air varð gjaldþrota í lok mars sem tryggingu fyrir skuldum fallna flugfélagsins vegna flugvallargjalda og annarrar þjónustu á Keflavíkurflugvelli . ALC lagði í kjölfarið fram aðfararbeiðni um miðjan apríl þar sem fyrirtækið krafðist þess að Isavia léti vélina af hendi . Héraðsdómur Reykjaness úrskurðaði í byrjun maí að Isavia hafi verið heimilt að kyrrsetja þotuna en aðeins vegna gjalda sem tengdust þotunni sjálfri , ekki fyrir allri skuld Wow air sem sögð er um tveir milljarðar króna . Landsréttur komst aftur á móti að þeirri niðurstöðu að ISAVIA mætti halda flugvélinni vegna heildarskuldar WOW air , ekki eingöngu þeirra sem tengdust flugvélinni sem ALC vill fá afhenta . Airbus A 321 farþegaþotunni , sem Isavia kyrrsetti á Keflavíkurflugvelli vegna tveggja milljarða króna skuldar hins gjaldþrota WOW air , hefur verið stefnt til Englands .